FI Euroopan unionin virallinen lehti C 119/19

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu muutoshakemuksen julkaiseminen

2011/C 119/10

Tämä julkaiseminen antaa oikeuden vastustaa muutoshakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava Euroopan komissiolle kuuden kuukauden kuluessa tästä julkaisemisesta.

MUUTOSHAKEMUS

NEUVOSTON ASETUS (EY) N:o 510/2006

9 ARTIKLAN MUKAINEN MUUTOSHAKEMUS

”SPECK ALTO ADIGE”/”SÜDTIROLER MARKENSPECK”/”SÜDTIROLER SPECK”

EY-N:o: IT-PGI-0417-0327-06.11.2008

SMM ( X ) SAN ( )

1. Eritelmän kohta (kohdat), jo(i)ta muutos koskee:

— Tuotteen nimi — Tuotteen kuvaus —  Maantieteellinen alue —  Alkuperätodisteet — Tuotantomenetelmä —  Yhteys maantieteelliseen alueeseen — Merkintä — Kansalliset vaatimukset —  Muuta (täsmennettävä)

2. Muutoksen (muutosten) tyyppi:

—  Yhtenäisen asiakirjan tai yhteenvedon muutos — Rekisteröidyn SAN:n tai SMM:n eritelmän muutos, kun yhtenäistä asiakirjaa tai yhteenvetoa ei ole julkaistu —  Eritelmän muutos, joka ei edellytä julkaistun yhtenäisen asiakirjan muutosta (asetuksen (EY) N:o 510/2006 9 artiklan 3 kohta) —  Eritelmän väliaikainen muutos, joka johtuu viranomaisten asettamista pakollisista terveys- tai kasvinsuojelutoimista (asetuksen (EY) N:o 510/2006 9 artiklan 4 kohta)

3. Muutos (muutokset):

3.1 Tuotteen nimi:

On osoittautunut tarpeelliseksi muuttaa rekisteröity italiankielinen nimitys ”Speck dell’Alto Adige” nimitykseksi ”Speck Alto Adige”, jotta se olisi johdonmukainen sekä käytännön tasolla että kaupankäyntikielessä jo pitkään noudatetun nimityksen kanssa ja jotta se noudattaisi vastaavaa saksankielistä toisintoa, joka ei sisällä prepositioita.

3.2 Kuvaus:

Lopputuotteen kemiallisia, fysikaalis-kemiallisia, mikrobiologisia ja aistinvaraisia ominaisuuksia tarkennetaan. Kyseiset muutokset ovat ainoastaan täsmennyksiä, joilla pyritään täydentämään ja selkiyttämään tietoja, jotta tuotteen kokonaislaadun takaavaa valvontatoimintaa varten voidaan tarjota todennetut ja lopulliset välineet.

3.3 Tuotantomenetelmä:

On osoittautunut tarpeelliseksi kuvailla laajasti ja yksityiskohtaisesti SMM-tuotteen ”Speck Alto Adige” tuotantoon käytettävää raaka-ainetta kyseisen SMM-tuotteen valmistukseen käytettävien lihojen kuvauksen avoimuuden lisäämiseksi. Jotta varmistetaan, että kuluttaja tunnistaa Speck Alto Adige -tuotteen, määrätään kuivakypsytyksen lopuksi tehtävästä polttoleimauksesta. Polttoleima, joka sisältää tuottajan tunnistamisen mahdollistavan aakkosnumeerisen koodin, merkitään kokonaisen kinkun kamaraan vähintään neljä kertaa.

Valmistusvaiheen osalta täsmennetään ilmaisun ”perinteinen menetelmä” merkitystä. Tämä muutos on tarpeen sen varmistamiseksi, että mainittu perinteinen valmistusmenetelmä ei ajan mittaan katoa.

3.4 Merkintä:

On osoittautunut tarpeelliseksi säännellä yksityiskohtaisesti tuotteen merkintöjä, erityisesti tuotteen perinteiseen kokonaislaatuun liittyvien ilmaisujen käyttämistä sillä edellytyksellä, että kyseiset maininnat esitetään erillään tunnistemerkinnästä. Kyseisiä perinteisiä ilmaisuja esiintyy maakunnallisessa lainsäädännössä vuodesta 1978 alkaen. Niiden tavoitteena on antaa tuotteesta tekninen ja aineellinen lisäkuvaus, joka tekee siitä eräiden alkuperään liittyvien seikkojen ansiosta aiempaa ymmärrettävämmän ja käyttäjäystävällisemmän noudattaen sääntöjä, jotka koskevat eräitä kyseiseen tuotteeseen paikallisessa nimikkeistössä perinteisesti yhdistettyjä teknisiä eritelmiä tuotantomenetelmän ominaispiirteiden korostamiseksi. Kyse ei siis ole nimityksen tai siihen kuuluvien osien muuttamisesta vaan määritteistä, joita on käytetty jo pitkään eräiden tuotantoon liittyvien erityisominaisuuksien kuvailemiseksi.

Tästä syystä päällysmerkinnöissä sallitaan täydentävän ilmaisun ”Bauernspeck” käyttö silloin, kun kyse on SMM-merkinnällä varustetusta Speck Alto Adige, Südtiroler Markenspeck tai Südtiroler Speck -tuotteesta, joka valmistetaan Alto Adigen alueella kasvatettujen ja teurastettujen sikojen kinkuista. ”Bauernspeck” muodostaa tuotetta koskevan lisämerkinnän ja viittaa seikkoihin, jotka liittyvät Speck Alto Adigen tuotantomenetelmän historialliseen alkuperään sekä kyseisen tuotteen ja alueen välisen yhteyden alkujuuriin.

Lisäksi on säädetty lisämaininnan ”vuoristotuote” merkitsemisestä etikettiin, jos tuotanto tapahtuu vähintään 600 metrin korkeudessa merenpinnasta sijaitsevilla alueilla, jotka on siis luokiteltu maantieteellisesti vuoristoalueiksi.

3.5 Kansalliset vaatimukset:

Tarkastuksia koskeva 7 artikla on muotoiltu uudelleen siten, että siitä on poistettu kaikki viittaukset ennen neuvoston asetuksen (ETY) N:o 2081/92 antamista voimassa olleisiin säännöksiin ja menettelyihin, jotka olivat nykyisen yhteisön lainsäädännön vastaisia.

YHTENÄINEN ASIAKIRJA

NEUVOSTON ASETUS (EY) N:o 510/2006

”SPECK ALTO ADIGE”/”SÜDTIROLER MARKENSPECK”/”SÜDTIROLER SPECK”

EY-N:o: IT-PGI-0417-0327-06.11.2008

SMM ( X ) SAN ( )

1. Nimi:

”Speck Alto Adige”/”Südtiroler Markenspeck”/”Südtiroler Speck”

2. Jäsenvaltio tai kolmas maa:

Italia

3. Maataloustuotteen tai elintarvikkeen kuvaus:

3.1 Tuotetyyppi:

Luokka 1.2 – Lihavalmisteet

3.2 Kuvaus 1 kohdassa nimetystä tuotteesta:

”Speck Alto Adige” (italiaksi), ”Südtiroler Markenspeck” ja ”Südtiroler Speck” (saksaksi) saadaan luuttomaksi leikatusta siankinkusta, joka on kevyesti suolattu ja maustettu, kylmäsavustettu tähän tarkoitukseen varatuissa tiloissa enintään 20 °C:n lämpötilassa ja hyvin kuivakypsytetty noudattaen paikallisia tapoja ja perinteitä, ja jolla on erityiset aistinvaraiset ominaisuudet.

Speck Alto Adige, Südtiroler Markenspeck ja Südtiroler Speck -tuote on kulutukseen saatettaessa ulkopinnaltaan ruskea mutta leikkauspinnaltaan punainen ja osittain vaaleanpunertava. Sen tuoksu on savuinen, aromaattinen ja miellyttävä ja maku tuotteelle ominainen ja voimakas. Tuotteella on seuraavat kemialliset, fysikaalis-kemialliset ja mikrobiologiset ominaisuudet:

Kokonaisproteiini vähintään 20 %

Vesi/proteiinisuhde enintään 2,0

Rasva/proteiinisuhde enintään 1,5

Natriumkloridia enintään 5 %

Kaliumnitraattia alle 150 mg/kg;

Natriumnitriittiä alle 50 mg/kg

Mesofiilinen mikrobipitoisuus standardin UNI ISO 4833 (2003) mukainen

Maitohappobakteereita enintään 1 × 108 pesäkkeitä muodostavaa yksikköä grammassa.

3.3 Raaka-aineet (ainoastaan jalostetut tuotteet):

Speck Alto Adige, Südtiroler Markenspeck tai Südtiroler Speck -tuotteen valmistukseen käytettyjen kokonaisten kinkkujen painon on ennen luuttomaksi leikkaamista oltava vähintään 10,5 kg. Luuttomaksi leikattuina ja käsiteltyinä niiden (tunnetaan myös nimellä ”baffe”) vähimmäispainon on oltava 5,2 kg. Toimitushetkellä tuotteen sisälämpötilan on oltava 0–4 °C.

3.4 Rehut (ainoastaan silloin, kun on kyseessä eläinperäinen tuote):

—

3.5 Erityiset tuotantovaiheet, joiden on tapahduttava yksilöidyllä maantieteellisellä alueella:

”Speck Alto Adige IGP”/”Südtiroler Markenspeck g.g.A.”/”Südtiroler Speck g.g.A.” -tuote on käsiteltävä perinteisen menetelmän mukaisesti siten, että mukana voi olla paisti; suolattava ja maustettava kuivana; savustettava ja kuivattava enintään 20 °C:n lämpötilassa; kypsytettävä tiloissa, joiden lämpötila on 10–15 °C ja kosteuspitoisuus 60–90 %.

3.6 Viipalointia, raastamista, pakkaamista jne. koskevat erityiset säännöt:

Speck Alto Adige, Südtiroler Markenspeck tai Südtiroler Speck -tuotetta voidaan saattaa kulutukseen pakkaamattomana, tyhjiöpakattuna, suojakaasuun pakattuna, kokonaisena, viipaleina tai siivuina.

Speck Alto Adige, Südtiroler Markenspeck tai Südtiroler Speck -tuotteen annostelun, viipaloinnin ja pakkaamisen on tapahduttava yksinomaan 4 kohdassa tarkoitetulla tuotantoalueella, jotta tuotteelle ominaisen aromin ja miedoimpienkin makuvivahteiden säilyminen voidaan taata lopulliselle kuluttajille.

3.7 Merkintöjä koskevat erityiset säännöt:

Kulutukseen saatettavaan tuotteeseen on merkittävä nimitys ”Speck Alto Adige” tai ”Südtiroler Markenspeck” tai ”Südtiroler Speck”, jota seuraa maininta ”indicazione geografica protetta” (=suojattu maantieteellinen merkintä) ja vastaava lyhenne IGP (SMM). Suojattua maantieteellistä merkintää ”Speck Alto Adige” tai ”Südtiroler Markenspeck” tai ”Südtiroler Speck” ei saa kääntää muille kielille. Se on merkittävä etikettiin selkein ja lähtemättömin kirjaimin, jotka erottuvat selvästi muista etiketissä olevista tiedoista, ja nimityksen jäljessä on oltava ilmaisu ”suojattu maantieteellinen merkintä” ja vastaava tunnus ”IGP” (SMM), jotka on käännettävä kielelle, jolla tuotetta markkinoidaan. Jokaisessa etiketissä on oltava SMM-tuotteen ”Speck Alto Adige”, ”Südtiroler Markenspeck” tai ”Südtiroler Speck” logo.

Lisäksi hyväksytään lisämaininta ”vuoristotuote”, jos tuotanto tapahtuu vähintään 600 metrin korkeudessa merenpinnasta sijaitsevilla alueilla, jotka on siis luokiteltu maantieteellisesti vuoristoalueiksi.

4. Maantieteellisen alueen tarkka rajaus:

Siankinkun valmistus ja jalostus tapahtuu yksinomaan Bolzano-Alto Adigen autonomisen maakunnan alueella sijaitsevissa yrityksissä.

5. Yhteys maantieteelliseen alueeseen:

5.1 Maantieteellisen alueen erityisyys:

SMM-merkinnän saaneen Speck Alto Adige, Südtiroler Markenspeck tai Südtiroler Speck -tuotteen koko tuotantoalue on vuoristoseutua. Kyseisen alueen ilmasto on lukemattomien alppilaaksojen halki puhaltavien vaihtelevien tuulten ansiosta keskimääräisen kuiva, ja siellä on yli 300 aurinkoista päivää vuodessa.

Välimerellinen ja keskieurooppalainen kulttuuri ovat aina kohdanneet tällä alueella, joten edellytykset ovat olleet suotuisat sellaisen säilöntämenetelmän kehittämiselle, jossa yhdistyvät keskieurooppalaisen perinteen mukainen savustus ja Välimeren alueella harjoitettu kuivakypsytys.

5.2 Tuotteen erityisyys:

Speck Alto Adige tai Südtiroler Markenspeck tai Südtiroler Speck on, toisin kuin Po-joen alueen kinkut, saatu luuttomaksi leikatusta, osittain paljaasta ja litteästä siankinkusta, joka on savustettu ja kuivattu. Sen ulkonäkö poikkeaa muista kinkuista savustuksen aikaansaaman ruskean ulkopinnan ansiosta. Leikattaessa tuotteen vähärasvainen osa on väriltään punaista, kun taas rasvainen osa on hienostuneen vaaleanpunertavaa. Speck Alto Adige, Südtiroler Markenspeck tai Südtiroler Speck -tuotteen tuoksu on kuivatulle lihalle ominainen, ja siinä on miellyttävä savun aromi. Lihan maku on voimakas muttei suolainen.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM):

Syy-seuraussuhde, joka yhdistää SMM-nimityksellä ”Speck Alto Adige”, ”Südtiroler Markenspeck” tai ”Südtiroler Speck” varustetun tuotteen tuotantoalueeseensa, perustuu Alto Adigen alueen erityisiin mikroilmasto-olosuhteisiin, joita Etelä-Tirolin historiallis-kulttuurisella alueella on osattu hyödyntää. Kyseinen raja-alue on aina muodostanut historiallisen, etnisen, taloudellisen ja kulttuurisen siirtymäalueen Pohjois-Euroopan ja eteläisten Alppien välillä ja ollut sen vuoksi vastaanottavainen näiden molempien kehittyvien alueiden vaikutuksille. Alto Adigen laaksoissa puhaltavat vuoriston etelä- ja pohjoisrinteiltä saapuvat tuulet tekevät ilmastosta erityisen soveltuvan Speck Alto Adige, Südtiroler Markenspeck tai Südtiroler Speck -tuotteen kuivaukselle, mikä on edistänyt kyseisen, vuoristotilojen alppiperinteestä kumpuavan lihanvalmistusmenetelmän vakiintumista. Tässä säilöntämenetelmässä yhdistyvät Pohjoismaista perua oleva voimakas savustusmenetelmä Po-joen alueen perinteen mukaiseen suolaukseen ja luonnollisissa olosuhteissa tapahtuvaan hitaaseen kuivattamiseen: tulokseksi on saatu maultaan erittäin tasapainoinen tuote, joka on miedompi kuin Pohjois-Euroopan voimakkaasti savustetut kinkut ja voimakkaampi kuin Välimeren alueet miedonmakuiset kinkut, joka on täysin kypsytetty ja joka on ensimmäisten valmistusvaiheiden ja kuivauksen aikana imenyt itseensä ympäröivän ilman tuoksuja. Myös näistä syistä Speck Alto Adige, Südtiroler Markenspeck ja Südtiroler Speck on tunnettu alkuperäalueelleen tunnusomaisena tuotteena.

Eritelmän julkaisutiedot:

(Asetuksen (EY) N:o 510/2006 5 artiklan 7 kohta)

Hallitus on aloittanut kansallisen vastaväitemenettelyn, joka koskee ehdotusta suojatun maantieteellisen merkinnän ”Speck Alto Adige”, ”Südtiroler Markenspeck” tai ”Südtiroler Speck” muutoksen hyväksymiseksi.

Eritelmän täydellinen teksti on saatavissa joko seuraavan linkin kautta:

http://www.politicheagricole.it/DocumentiPubblicazioni/Search_Documenti_Elenco.htm?txtTipoDocumento=Disciplinare%20in%20esame%20UE&txtDocArgomento=Prodotti%20di%20Qualit%E0>Prodotti%20Dop,%20Igp%20e%20Stg tai

menemällä suoraan ministeriön www-sivuston etusivulle (http://www.politicheagricole.it) ja klikkaamalla ensin ”Prodotti di Qualità” (vasemmalla) ja sen jälkeen ”Disciplinari di Produzione all'esame dell'UE [regolamento (CE) n. 510/2006]”.

(1) EUVL L 93, 31.3.2006, s. 12.